google/wiki40b huggingface dataset:
Gramera

Utseende

En middelsstor, spinkel, svart trebukk med gule tegninger på dekkvingene. Antennene er nokså tynne, omtrent så lange som kroppen, litt lengre hos hannen enn hos hunnen. Pronotum er klokkeformet, dekkvingene er litt avsmalnende bakover. Hver dekkvinge har en hakeformet, gul flekk i den fremre halvdelen og et gult tverrbånd i den bakre. Beina er lange, med litt fortykkede lår.

Levevis

Larvene utvikler seg trolig i død ved, men det synes ikke finnes noe sikker informasjon om dette. Utviklingen tar gjerne minst to år. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.

Utbredelse

Arten er kjent fra det nordlige India (Arunachal Pradesh).
Cerro San Eugenio

Transport

Ruta 30 Brigadier General Eugenio Garzón forbinder Cerro San Eugenio med Tomás Gomensoro og Tranqueras.
Tessarommatini

Utseende

Middelsstore, avlange, brun- eller gråaktige trebukker. Antennenes innerste ledd er oppsvulmet og pæreformet. Pronotum er omtrent så langt som bredt, med en tann på hver side. Dekkvingene har parallelle sider og rettvinklede "skuldre".

Utbredelse

Slekten er utbredt i Australia og på Ny-Guinea. Én art er innført til New Zealand.
Chiasognathus

Utseende

Middelsstore til store, langbeinte hjortebiller. Kroppen er kort og bred, med mørk metallglans. Pronotum har en pigg ved bakhjørnet og er mer eller mindre tynt kledt med lyse, ull-aktige hår. Beina er slanke, leggene (tibiae) med spisse torner. Den mest kjente arten, Chiasognathus granti, utmerker seg ved at hannes kjever ofte er lengre enn resten av kroppen. Kjevene er lange og tynne, nedbøyde omtrent midt på og innoverbøyde ytterst. Innerkanten er fint tannet, i tillegg er det på hver kjeve en rett, spiss og ganske lang utvekst på undersiden. Hodet er forholdsvis lite, antennene har et langt, tynt skaft. Hannene har fire klart adskilte, runde fasettøyne, ett par som sitter på oversiden av kjevene og ett på undersiden. Pronotum er bredere enn langt, omtrent klokkeformet, med spisst uttrukne bakhjørner. Dekkvingene er nokså korte og brede, uten punktrekker. Beina er nokså lange, spesielt frambeina.
De andre artene ligner C. granti men kjevene er mye mindre forlenget og mangler den spisse tannen på undersiden. En stor C. granti-hann kan bli 8 centimeter lang om man regner med kjevene.
Hunnene mangler hannenes sterkt forstørrede kjever, selv om kjevene også hos hunnene er temmelig kraftige.

Levevis

Disse billene lever i den såkalte valdivianske regnskogen langs vestsiden av Andesfjellene. De voksne billene beveger seg mye omkring oppe i høye trær, der hannene kjemper om hunnene ved hjelp av de lange kjevene. Artene flyr gjerne i solskinn. Hannenes kjever hindrer dem trolig i å spise, mest trolig tar heller ikke hunnene til seg næring som voksne. I alle fall hannene av C. granti kan lage påfallende lyd ved stridulering.
Larvene lever i jorda der de eter røtter.

Utbredelse

Slekten er utbredt i det sørlige Sør-Amerika og er bare kjent fra Chile og Argentina.
Nesjane skole

Nesjane skole (Nesjane skule) var en grendaskole beliggende på Hestenesøyra i Gloppen kommune. Skolen ble senere lagt ned og elevene flyttet til Rygg skole.
Skolebygget er siden brukt som grendahus.
Tretegnsklassikeren

Tretegnsklassikeren (kinesisk: 三字經, pinyin: Sānzìjīng) er et didaktisk dikt beregnet på kinesiske skolebarn for læring av skrifttegnene. Det ble skrevet på 1200-tallet og ble benyttet helt til 1960-tallet, de siste årene i skoleverket i Republikken Kina (Taiwan).
Diktet ble enten kompilert av Wang Yinglin (王應麟, 1223-1296), eller av Ou Shizi (1234-1324), begge var konfucianske mandariner. Diktet formidler også de konfucianske grunnverdier. Det består av 1.200 skrifttegn, gruppert i vers på tre tegn hver.
Det begynner med de berømte ordene:
人之初

性本善
Dvs.
ren zhi chu

xing ben shan
Det betyr omtrent: «Fra først av er mennesket godt».
Trondhjems stiftamt

Trondhjems stiftamt var en administrativ enhet (stiftamt), opprettet i 1662 og formelt avskaffet i 1918. Stiftamtet omfattet det tidligere Trondheim hovedlen, som tilsvarer dagens Trøndelag samt Nordmøre og Romsdal i dagens Møre og Romsdal. Administrasjonen (Stiftamtstuen) lå i Trondhjem og var hovedamt også for Vardøhus amt og fra 1685 Nordlandenes som ble overført fra Bergenhus stiftamt. I 1787 ble Senjen og Tromsø fogderi overført fra Nordland til Vardøhus som da får navnet Finmarkens amt. I 1844 ble Tromsø amt skilt ut fra Finmarken og ble samtidig stiftamt for de to nordligste amtene.
I 1804 ble Trondhjems amt delt i to, Søndre og Nordre Trondhjems amt. Begge disse amtene samt Nordmørs og Romsdals fogderier under Romsdals amt lå stadig under Trondhjems stiftsamt.
I 1918 ble Søndre og Nordre Trondhjems amt omdøpt til hhv. Sør-Trøndelag fylke og Nord-Trøndelag fylke.
Hejin

Hejin (kinesisk: 河津; pinyin: Héjīn) er et byfylke i provinsen Shanxi i Folkerepublikken Kina. Det ligger i byprefekturet Yuncheng.
Folketallet var på 353 257 i 1999.

Kulturminner

Hoututempelet i landsbyen Guduocun (Guduo Houtu miao, 古垛后土庙) er oppført på Folkerepublikken Kinas liste over verneverdige kulturminner.

Samferdsel

Kinas riksvei 108 løper gjennom området. Riksveien begynner i Beijing og fører via Taiyuan, Xi'an og Chengdu sør til Kunming i den sørvestlige provinsen Yunnan.
Kinas riksvei 209 løper gjennom området. Den begynner i Hohhot i Indre Mongolia, krysser gjennom provinsene Shanxi, Henan, Hubei, Hunan og ender opp i havnebyen Beihai i Guangxi.
Tag der Heimat

Tag der Heimat er en nasjonal minnedag i Tyskland, til minne om ofrene for fordrivelsen av tyskere etter annen verdenskrig. Dagen går tilbake til kunngjøringen av Charta der deutschen Heimatvertriebenen (De fordrevne tyskeres charta) den 6. august 1950 foran Stuttgarts slott. Chartaet ble vedtatt nær opp til femårsdagen for Potsdamkonferansen. Siden har dagen blitt arrangert årlig i hele Tyskland den andre søndagen i september. Hvert år finner en rekke arrangementer knyttet til fordrivelsen sted. Det sentrale minnearrangementet holdes i Berlin med statens øverste representanter til stede. Til minnedagene i 2003 og 2006 sendte pavene Johannes Paul II og Benedikt XVI offisielle hilsener. Minnedagen i 2007 hadde mottoet «Heimat ist Menschenrecht». Angela Merkel holdt hovedtalen i Berlin.

Flaggdag

Dagen er offisiell flaggdag i delstatene Berlin, Brandenburg, Nordrhein-Westfalen, Bayern, Hamburg og Hessen.
Evangeliesalen Berøa

Evangeliesalen Berøa eller Pinsemenigheten Berøa er en pinsemenighet i Oslo. Menigheten har en lang historie med røtter i vekkelsesbevegelsen i 1880-årene. Menigheten har 965 medlemmer, medregnet tilhørige, det vil si barn av døpte medlemmer og er engasjert i Centrum TV.

Historie

Evangeliesalen Berøa har røtter tilbake til to ulike menigheter eller misjoner i Oslo. Den ene går tilbake til Plymouthbevegelsen, som etablerte seg som Menigheten Berøa, i Oslo i 1895. Den andre går tilbake til Kristiania Fellesmisjon i 1880-årene. Rundt 1908 (? 1916) ble en ny virksomhet av Kristiania Fellesmisjon etablert i byen, en ny familiemenighet med en sterke indre åndelige og sosiale bånd og der misjonsarbeid var sentralt. Fordi de la vekt på at hele familien skulle være med, vokste det frem et rikt barnearbeid. I 1908 ble en søndagsskole grunnlagt.
I 1922 ble Menigheten Berøa og Kristiania Fellesmisjon enige om å slå seg sammen til en menighet under navnet Kristiania Fellesmisjon Berøa. Den bestod av 200 medlemmer. Sammenslutningen var ikke helt problemfri, blant annet fordi menighetene hadde ulike dåpssyn, noe som førte til at flere etter hvert trakk seg vekk. I 1929-30 ble menigheten reorganisert, med navnet Menigheten Berøa. Den praktiserte det baptistiske dåpssyn. De medlemmer fra tidligere som ikke hadde vært døpt som troende, fikk fortsette å ha sitt medlemskap. Dermed ble begge dåpssyn representert i en overgangsperiode.
Etter ble virksomheten preget av pinsevekkelsen, og i 1939 fikk menigheten sin tilknytning til den norske Pinsebevegelsen, med navnet Pinsemenigheten Berøa.
Ved årsskiftet i 1945 talte menigheten 500 medlemmer og menigheten opplevde en spesiell tid med vekkelse.
På begynnelsen av 1990-tallet ble menigheten preget av en sterk utadvendt virksomhet i samarbeid med Evangeliesentrene. Lise og Ludvig Karlsen var forstanderpar fra 1990 og fram til 2004. I denne perioden ble mer enn 650 medlemmer blitt lagt til menigheten, de fleste ved dåp.

Misjon

Evangeliesalen Berøa er engasjert med misjonsarbeid i Israel, Filippinene og Kenya.
Richard Petersen

Utmerkelser

Petersen ble ridder av St. Olavs Orden i 1881.
White Flowers

White Flowers er et musikkalbum med Life, utgitt i 2006. Dette er hans første plate som soloartist.
Smalnøkleblom

Utseende

Rosettbladene er omvendt eggformet til spatelformet, med lite mel på undersiden. Blomsterstanden er fire til 20 cm lang, med én til ti blomster. Blomstene har beger som er delt en tredjedel ned, og med noe mel. De har rødlilla krone med gult øye og er homostyle.
De skiller seg fra fjellnøkleblom ved å ha mindre mel, og at blomstene er litt mindre og lysere rødlilla.
Underarten stricta har støtteblad som er kortere enn blomsterskaftene. Den andre underarten har nesten like lange støtteblad som blomsterskaft. Pollenet har en form som skiller smalnøkleblom fra alle andre nøkleblomarter. P. s. ssp obesior er vanskeligere å skille fra fjellnøkleblom.

Utbredelse

Den vokser på fuktig grasmark, elve- og bekkekanter, for det meste på baserik grunn i fjellet opptil 1470 m. på Dovre. Den er utbredt fra Novaja Semlja i Nordrussland, via Kolahalvøya og i Finland, Norge og Sverige, og videre på nordkysten av Island, på både øst- og vestkysten av Grønland og i storparten av arktisk Canada.
Utbredelseskart:
Smalnøkleblom står på Norsk rødliste for 2010 
Hybriden P. scandinavica x stricta er funnet på Røros, men er antakelig oversett andre steder.
John de Robeck

Bakgrunn

Han tilhørte en slekt som stammer fra den svenske adelsfamilien Fock.

Karriere

John de Robeck ble løytnant i 1885, kontreadmiral i 1911 og viseadmiral 1917. Han førte befal over de britiske flåtestyrker ved Dardanellene i 1915, Middelhavsflåtens øverstkommanderende 1919—1922 og Atlanterhavsflåtens høyeste sjef 1922—24. John de Robeck vant stor berømmelse for den dyktighet han utviste ved evakueringen av Gallipoli, ble belønnet med 10.000 pund av parlamentet og opphøyd til baronet.
Moisson d'avril

Moisson d'avril er en figurteaterfestival som arrangeres i Lyon hvert annet år. Biennalen har vært arrangert av dukketeaterkompaniet Compagnie Zonzons siden 1998. Navnet Moisson d'avril, som kan oversettes med aprilgrøde, er et ordspill på Poisson d'avril (norsk: aprilfisk), franskmennenes aprilsnarr.
Menafra

Transport

Ruta 25 forbinder Menafra med Young, Guichón og Paysandú.
Ålegrasfamilien

Heterozostera

Heterozostera er akvatiske urter.  
Det fins 3 arter.
H. tasmanica fins ved Tasmania og i østlige Australia,  
H. nigricaulis finnes vidt omkring i varme strøk,
H. polychlamys fins bare i vestlige og sørlige Australia.
Utenfor Chile fins H. chilensis.

Phyllospadix

Phyllospadix fins i varme strøk av nordlige Stillehav.
Det fins 5 arter:    
P. iwatensis,
P. japonicus,
P. scouleri (typeart)
P. serrulatus og
P. torreyi.

Zostera

Zostera er en urt. Det fins 12 arter.  
Z. angustifolia,
Z. capricorni,
Z. hornemanniana,
Z. japonica,
Z. marina,
Z. minor,
Z. muelleri,
Z. nana,
Z. noltii,
Z. zosterella.
Bjørknes

Bjørknes AS er en privat utdanningsinstitusjon i Oslo og består av en høyskole og en privatskole som tilbyr privatistundervisning på videregående nivå.
Bjørknes Privatskole ble startet av Alice Bjørknes i Oslo i 1950. Skolen driver privatistundervisning i fag på videregående nivå, og har elever som tar opp fag for å forbedre karakterer, tar nye fag for å komme inn på høyere utdanning eller skaffer seg generell generell studiekompetanse for første gang. Skolen holder til på Elisenberg/Frogner i Oslo.
I 1998 ble Bjørknes Høyskole etablert, og startet sitt første høyskoleprogram innen fysioterapi. Siden den gang har høyskolen etablert mange studietilbud stedlig på Lovisenberg i Oslo og på nett innen bla. psykologi, fysioterapi, kiropraktikk, medisin grunnfag, ernæring, internasjonale studier og freds- og konfliktstudier.  Bjørknes Høyskole jobber også tett med universiteter i Sentral-Europa som tilbyr medisin-, tannlege- og veterinærstudier på engelsk.
Bjørknes Privatskole og Bjørknes Høyskole eies av Anthon B Nilsen Utdanning (ABNU) Utdanningskonsernet Anthon B Nilsen Utdanning AS, en av de ledende private aktørene innen utdanning og kursvirksomhet i Norge og Sverige. Halvparten av de resultatene som skapes gjennom skolene som eies av Anthon B Nilsen utdanning, ender opp som støtte til gode formål gjennom Reidar & Gunnar Holst Legat. De deler hvert år ut 6-7 millioner til frivillige organisasjoner og allmennyttige
prosjekter.
Cassionympha

Utseende

Små til middelsstore (vingespenn 32-40 millimeter), brune sommerfugler med avrundede vinger. Vingene har øyeflekker.

Levevis

Larvene lever på planter i sivfamilien, halvgrasfamilien, grasfamilien og Restionaceae. De lever i skogkanter og lysninger i skogen, der de flyr omkring langsomt og vinglete.

Utbredelse

Slekten er utbredt i det sørlige Afrika.
Sid Meier

Bakgrunn

Meier ble født i Sarnia i Canada og har mor fra Nederland og far fra Sveits, noe som har gitt han både canadisk og sveitsisk stasborgerskap. 
Familien flyttet til Detroit i USA da Meier var 2-3 år. Han vokste opp i Michigan og valgte å studere historie og datateknologi ved University of Michigan.
Meier bor i Baltimore i Hunt Valley i Maryland sammen med sin kone Susan. De to møttes i den lokale evangelisk lutherske kirken der Meier spiller orgel, og begge synger i kirkekoret.
Paret har en sønn Ryan Meier, som i fullførte studiene i 2011 og begynte som spilldesigner hos Blizzard Entertainment. Ryan har bidratt blant annet på Diablo III og World of Warcraft. I november 2014 begynte han som designer hos Firaxis.

Arbeid

Meier var med å starte MicroProse i 1982 sammen med Bill Stealy, og fra 1986 ble Meiers navn brukt i markedsføringen av spillene. MicroProse laget flest simuleringsspill som Silent Service og F-19 Stealth Fighter. I 1987 kom Sid Meier's Priates, som startet trenden med å bruke Meiers navn også i tittelen på spillene. Meier forlot MicroProse i 1996 og grunnla Firaxis Games sammen med Jeff Briggs og Brian Reynolds. Meier leder nå (2016) den kreative utviklingen i Firaxis.
I 2011 hevdet PeekYou at Meier har det største digitale fotavtrykket av alle designere innen videospillindustrien.
Camp Lazlo

Handling

Den mest forklarende strofen må være den innledende sangen: «Hør etter speidere, hør etter speidere, det er tid for Camp Lazlo. To små speidere fikk en venn, og navnet hans var Lazlo. L-A-Z-L-O, L-A-Z-L-O, L-A-Z-L-O, og navnet hans var Lazlo. Så dro alle tre på leir, og snudde den på hodet. L-A-Z-L-O, L-A-Z-L-O, L-A-Z-L-O, og navnet hans var Lazlo». Handlingen utspiller seg hos bønnespeiderne (kun gutter) i Kidneyleiren og den nærmeste byen «Stikkestad». Lazlo er en ape, som omflankes av vennene Raj, en elefant og Clam, et neshorn. De driver som oftest speiderføreren Algonquin C. Lumpus (i serien bare kalt Lumpus) og hans assistent Slinkman til vanvidd. Lazlo, Raj og Clam bor i Gélehytta. Nærmeste nabo til bønnespeiderne er ekornspeiderne (kun jenter) under ledelse av speiderleder Jane Doe som holder til på Eikenøttsletten.
Navy Blue (sang)

«Navy Blue» er en amerikansk sang, skrevet av Bob Crewe, Bud Rehak and Eddie Rambeau.
Den forteller historien om ei jente som var ensom, fordi hennes kjæreste var borte fra hjemmet i den amerikanke marinen. Hun kunne knapt vente på å se ham igjen.
Den da 17 år gamle Diane Renay spilte den inn på singlen 20th Century-Fox 456. Produsent var Bob Crewe.

Svensk versjon

Den svenske tittelen er «Blå, blå marin».
Ulla Persson. Utgitt på EP-platen Min Kille Har Hår Som Beatles!(Columbia SEGS 123) i 1964.
Takeo Matsuda

Karriere

Takeo Matsuda startet sin profesjonelle karriere i Fujitsu i 1984.
Han har tidligere vært trener for Nippon TV Beleza, Tokyo Verdy, Gainare Tottori, FC Ryukyu, AS Elfen Saitama og INAC Kobe Leonessa.
Stoppen

Stoppen er et område i Lier kommune i Buskerud. Stedet er mest kjent for å huse skoler og idrettsanlegg, men har også noe boligbebyggelse.

Historie

Stoppenområdet har navnet fra gården med samme navn. Stoppen gård ligger fra 50 til 100 meter over havet i delvis bratt lende på leirgrunn nordøst for Drammen. Gården grenser i vest langs åskammen vest for Stoppendalen mot Strøtvet, i nord mot gårdene Flåtan og Lian, i øst mot Høvik, og i sør mot Nøste. Gården ble ryddet i yngre jernalder. I dag består den av to deler, øvre og nedre Stoppen. Gårdene driver for det meste med epledyrking.
Navnet Stoppen er satt sammen av det norrøne stopp eller staup, som betyr dump eller senkning. Det sikter antakelig til den dype Stoppendalen eller til trinn i de bratte liene som omgir gården. Siste ledd kommer av vin, det vil si eng eller havnegang.

Bebyggelse

Området huser den kombinerte barne- og ungdomsskolen Høvik skole, samt St. Hallvard videregående skole. Tidligere fantes også Stoppen ungdomsskole, mens Høvik kun var barneskole. I 2008 ble det imidlertid besluttet å rive Høvik skole, legge ned Stoppen skole og bygge en ny kombinert barne- og ungdomsskole på samme sted. Den nye Høvik skole ble åpnet 20. mai 2010 og har plass til 900 elever. Like ved skolene ligger Lier stadion, som ble anlagt i 1972 etter påtrykk fra idrettslaget Sparta/Bragerøen, flerbrukshallen St. Hallvardhallen, svømmehallen og gymsalen Lierhallen og borettslaget Stoppen bo. Boligfeltet Hasselbakken ligger i Stoppenåsen, rett vest for skoleområdet.
Hyppetik-vise

Teksten

1.Det blei vel svingom i bonnesjikken dengong dom fikk denna Hyppetikken,

og det blei penger å få på pant så bonnen slapp for å gå som fant.
2.Ja se på jussom der bort i Bakken i bare tistill ja åsså stakken

hu Aase raka hu Aase skar ja tenk å simpel du dengong var.
3.Å vesle Else gikk me i fjøset hu måtte kua om mårran løse,

ja tilmed grisen hu måtte gi må ente slik kalles svineri.
4.Å sjølve Ola han kan je hugse i Vømølstrøya og vømølsbukse

han kjørte plau å han kjørte harv slikt passe kan for en husmannslarv.
5.Men da dom fikk denna Hyppetikken da blei de svingom i bonnesjikken

da blei de jussom i Krestian me pons og bayer og port'pian.
6.Da blei det fullt opp med vin og kake å ingen ville nå stå tilbake

i traktament eller klæesdrakt for dermed blei den jo te forakt.
7.Å åssen gikk det vel bort i Bakken hu Aase slengte den gamle stakken

å hengte på seg et sprinkelverk det var n'te skjørte det var n'te serk.
8.Hu sa de bruktes uta de fine je trur dom kaller de krenoline,

de skulle være te pryd og brus je syns de ligna et hønsehus.
9.Men kvinnfolk gjør de nok ør i hue for Aase straks ville væra frue

me silkekjole og hatt med fjær å Ola kallt a for propritær.
10.Å vesle Else blei kalt Elise hu slapp å varte opp flere grise

for derte var a nå altfor fjong å skjønner grisen på sjiniong.
11.Nei inn te byen dom henner sendte så ei hu skulle bli bonnerjente

men altimellom en femmer gikk så Ola kløe bak øre fikk.
12.Men Aase sa vi må følje sjikken du kan jo låne i Hyppetikken

å Ola gjor som Aase sa å straks han fant det var nokså bra.
13.'I Sjubskinnspels han te kjerka kjørte å store selskap te Bakken førte,

han kalltes Bakke å propritær å kan en bonne vel ønske mer.
14.Men resultatet je ei kan skjønne slik må formontlig ei sei lønne

je så forleden i en avis at Bakken solt var til unnerpris.
Xinfu (Fushun)

Xinfu (kinesisk: 新抚区; pinyin: Xīnfǔ Qū) er et bydistrikt i byprefekturet Fushun i provinsen Liaoning i Folkerepublikken Kina. Det har et areal på 30 km² og ca. 290 000 innbyggere (2004).
NM i svømming 1928

NM i svømming 1928 ble arrangert i form av ulike norgesmesterskapsstevner i Bergen og Oslo.
Ullsteinbygningen

Ullsteinbygningen (tysk navn: Ullsteinhaus) ligger sør i Berlins ortsteil Tempelhof i bydelen Tempelhof-Schöneberg. Den er et kulturminnesmerke for mursteinsekspresjonismen og ble reist i 1920-årene etter planer av arkitekten Eugen Schmohl. Bygningen strekker seg 77 meter over bakken og er et vartegn for området. Ullsteinbygningen ligger på hjørnet av Mariendorfer Damm og Ullsteinstraße, like ved Teltowkanalen ved Stubenrauchbrücke og Ullsteinstraße undergrunnsstasjon hvor U-Bahnlinje 6 stanser.

Historie

Ullsteinbygningen ble oppført mellom 1925 og 1927 for Ullsteinforlaget. Den ble opprinnelig kalt Ullstein-Druckhaus (Ullsteintrykkeriet) for å skille den fra Ullsteinforlagets avishus i daværende Kochstraße (idag Rudi-Dutschke-Straße). Bygningen i Tempelhof var forlagets hovedkvarter og trykkeri.
Under nasjonalsosialismen ble Ullsteinbygningen omdøpt til Det tyske hus (Deutsches Haus) som følge av Ullsteinfamiliens jødiske opphav. Bygningen ble beslaglagt i 1934, men Ullsteinfamilien fikk eiendommen tilbake i 1952.
«Ullstein-uglen» som fremdeles er varemerke for Ullsteinforlaget, smykker inngangen til bygningen fra Mariendorfer Damm. Bronsestatuen er utført av Fritz Klimsch. Øvrige utsmykninger utvendig er utført av Wilhelm Gerstel. Bygningen ble renovert mellom 1993 og 1996 og utvidet med et nybygg. Den gamle bygningen har fra seks til sju etasjer, mens klokketårnet har tretten etasjer. Nybygget har tårnbygninger med ti etasjer med kontorer.
Allround-VM på skøyter 1938, kvinner

Allround-VM på skøyter 1938, kvinner ble arrangert på Frogner stadion i Oslo, Norge den 9. og 10. februar 1938.   
Laila Schou Nilsen fra Norge forsvarte sin tittel fra 1937 og ble verdensmester.
Elias Brenner

Bakgrunn

Foreldrene var presten Isaacus Henrici Brennerus og Susanna Werenberg.
Den første skolegangen fikk han i Nykarleby og Björneborg. I Uppsala, der Brenner i 1663 ved seksten års alder ble innskrevet som student, vakte hans innsikt innen arkeologi og store dyktighet innen tegning oppmerksomhet.

Karriere

Oppmerksomheten gjorde at han ble ansatt som tegner ved det da nylige opprettede Antikvitetskollegium. Siden foretok han flere reiser i Sverige for å avtegne fortidslevninger og minnesmerker, var en av tre som oppdaget Sparlösasteinen i 1669, tok han avskjed fra tegnetjenesten i 1672 og viet seg for sin kunst som miniatyrmaler. I så måte var han så talentfull, at han ble utnevnt til miniatyrmaler ved hoffet. Samtidig sysselsatte han seg med heraldikk og myntkunnskap. 
Av de våpenskjold som pryder salene i ridderhusene, er omkring 500 fra Brenners hand. Etter flere år med studier og forskning hadde han omsider kommet dit, at han i 1691 kunne utgi sitt store numismatiske verk: Thesaurus Nummorum Sueco-Gothicorum, som ble mottatt med det bifall, også i utlandet, slik at det ble ansett som en passende kongelige presang til fremmende monarker.
Brenner ble i 1693 utnevnt til rådgiver i Antikvitetskollegium, Brenner skulle sammen med N. Keder utarbeide forslag til minnemynter over Karl XII:s heltebedrifter og at sammen med Elias Palmskiöld besørge graveringen av plansjene til Erik Dahlberghs kjente Suecia antiqua et hodierna. – i 1712 ble han adlet.
Gift 1: 1676 med Ehrengerd Stamm; 2: 1680 med Sophia Elisabet Weber.
W

W er den tjuetredje bokstaven i det latinske alfabetet. Bokstaven fantes ikke på romernes tid. Den ble først brukt på 600-tallet av angelsaksiske skribenter. 
Det er ingen skiller mellom uttalen av w og v på norsk i og med at man ikke bruker den engelske uttalen av w. Før ca. 1800 ble w og v brukt om hverandre i norsk, nærmest tilfeldig. W forekommer ofte i eldre steds- og personnavn samt i en del fremmedord, men er ellers lite brukt i moderne norsk.
På walisisk regnes bokstaven for å være en trang bakre, eller nesten-trang nesten-bakre vokal, ikke en konsonant. Lydverdien dens er [ʊ] eller [u] («norsk o»). Siden den er en vokal, kan den opptre med de diakritiske tegn som andre vokaler kan ta på seg i walisisk, det seg være cirkumfleks som markerer lang vokal (ŵ), grav aksent som markerer kort vokal (ẁ), eller akutt aksent som markerer trykksterk vokal (ẃ).